**INFORME DEL GERENT/DIRECTOR**

**en relació als comptes anuals de [*nom de l’entitat*] de l’exercici [*any*]**

**ANTECEDENTS**

Les entitats locals, al finalitzar l’exercici pressupostari, formaran el compte general, que posarà de manifest la gestió realitzada en els aspectes econòmic, financer, patrimonial i pressupostari (article 208 del Reial decret legislatiu 2/2004, de 5 de març, pel qual s’aprova el text refós de la Llei reguladora de les hisendes locals – RDL 2/2004).

D’acord amb la base [núm.] d’execució del pressupost de l’exercici [any+1], totes les entitats que integren el sector públic de [nom entitat local matriu] han de formular els seus comptes anuals, d’acord amb els principis comptables que els siguin aplicables, en el termini màxim de tres mesos des del tancament de l’exercici econòmic. Els comptes anuals formulats s’han de posar a disposició de la Intervenció General de [nom entitat local matriu] o dels auditors de comptes que correspongui, segons el que estableix l’article 29.3 del Reial Decret 424/2017, de 28 d’abril, pel qual es regula el règim jurídic del control intern de les entitats del sector públic local, mitjançant els procediments aprovats per la Intervenció General.

El compte general estarà integrat pel compte de la pròpia entitat i, si s’escau, els comptes dels organismes autònoms, els comptes de les societats mercantils de capital íntegrament propietat de l’entitat local i els comptes anuals de les entitats públiques empresarials (regla 45 de l’Ordre HAP/1782/2013, de 20 de setembre, per la qual s’aprova la Instrucció del model simplificat de comptabilitat local - ICAL 2013).

D’altra banda, si és el cas, els consorcis estaran subjectes al règim de pressupostació, comptabilitat i control de l’administració pública a la que estiguin adscrits (article 122 de la Llei 40/2015, d’1 d’octubre, de règim jurídic del sector públic – LRJAP).

Cadascun dels subjectes comptables als quals es refereixen els paràgrafs anteriors haurà d’elaborar els seus propis comptes anuals d’acord amb el previst a la ICAL 2013.

Per això, i d’acord amb la regla 48 de la ICAL 2013, [el/la gerent o director/a] de [nom de l’entitat] ha format els estats i comptes anuals de l’exercici [any], els quals posen de manifest la gestió realitzada en els aspectes econòmic, financer, patrimonial i pressupostari de l’entitat.

**FONAMENTS DE DRET**

1. Article 172 del Reial decret 2568/1986, de 28 de novembre, pel que s’aprova el Reglament d’organització, funcionament i règim jurídic de les entitats locals.
2. Articles 208 a 212 del Reial decret legislatiu 2/2004, de 5 de març, pel qual s’aprova el text refós de la Llei reguladora de les hisendes locals (RDL 2/2004).
3. Article 122 de la Llei 40/2015, d’1 d’octubre, de règim jurídic del sector públic.
4. Ordre HAP/1782/2013, de 20 de setembre, per la qual s’aprova la Instrucció del model simplificat de comptabilitat local i es modifica la Instrucció del model bàsic de comptabilitat local, aprovada per Ordre EHA/4040/2004, de 23 de novembre (ICAL 2013).
5. Article 15.5 de l’Ordre HAP/2105/2012, d’1 d’octubre, per la que es desenvolupen les obligacions de subministrament d’informació previstes a la Llei orgànica 2/2012, de 27 d’abril, d’estabilitat pressupostària i sostenibilitat financera.
6. Base [núm.] d’execució del pressupost de [nom de l’entitat] per a l’exercici [any+1].

**EN CONSEQÜÈNCIA:**

Atesos els antecedents i la legislació vigent, el compte de [nom de l’entitat] de l’exercici [any] s’ha elaborat d’acord amb la legislació pressupostària i financera aplicable, i d’acord amb el detall següent:

**PRIMER. Documents que integren el compte**

Tal i com estableix la regla 46.1 de la ICAL 2013, el compte està integrat pels comptes anuals següents:

1. El balanç
2. El compte del resultat econòmic-patrimonial
3. L’estat de canvis en el patrimoni net
4. L’estat de liquidació del pressupost
5. La memòria

A més, amb l’objectiu de complimentar la memòria, donar a conèixer la situació i activitat de l’entitat durant l’exercici, facilitar la comprensió dels comptes anuals presentats i donar compliment a l’establert a les bases d’execució del pressupost, s’annexen a aquest informe els documents i/o informació rellevant referent als aspectes següents:

* Aplicacions pressupostàries i/o conceptes d’ingrés que s’han creat durant l’exercici, dins una mateixa bossa de vinculació jurídica i sense que es considerin modificació de crèdit.
* Immobilitzat
* No pressupostaris
* Altres (especificar)

Els comptes anuals descrits anteriorment s’han elaborat seguint les normes i ajustant-se als models que s’estableixen en la tercera part del Pla general de comptabilitat pública adaptat a l’administració local (PGCPAL) annex a la ICAL 2013.

La documentació complementària que s’acompanya al compte s’ajusta al que disposa la regla 46.3 de la ICAL 2013, i que es detalla tot seguit:

* + - 1. Actes d’arqueig de les existències en caixa referides a fi l’exercici.
			2. Notes o certificacions de cada entitat bancària dels saldos existents en les mateixes a favor de l’entitat local o de l’organisme autònom, referides a fi d’exercici i agrupades per nom o raó social de l’entitat bancària. En cas de discrepància entre els saldos comptables i els bancaris, s’aporta l’oportú estat conciliatori, autoritzat per l’interventor/a.

**SEGON. Formació i aprovació del compte general**

El compte de [nom de l’entitat] s’integra al compte general de [nom entitat local matriu], que format per la Intervenció, se sotmetrà a informe de la Comissió Especial de Comptes abans de l’1 de juny de l’exercici immediat següent, d’acord amb l’article 212 del RDL 2/2004 i la regla 50 de la ICAL 2013,.

El compte general i l’informe de la Comissió Especial de Comptes s’han d’exposar al públic per un termini de quinze dies, durant els quals els interessats podran presentar reclamacions, objeccions o observacions. Examinades aquestes, si és el cas, per la Comissió Especial de Comptes i practicades les comprovacions que la comissió estimi necessàries, emetrà un nou informe.

Acompanyat dels informes de la Comissió Especial de Comptes i de les reclamacions i objeccions formulades, el compte general s’ha de sotmetre a l’aprovació del Ple de la corporació perquè sigui aprovat abans de l’1 d’octubre.

En concordança amb l’apartat 4 de la regla 50 de la ICAL 2013, l’aprovació del compte general és un acte essencial per a la seva fiscalització per part dels òrgans de control extern, que no requereix la conformitat amb les actuacions que s’hi reflecteixen, ni genera responsabilitats per raó de les actuacions esmentades.

**TERCER. Rendició del compte general**

Segons els articles 212.5 i 223.2 del RDL 2/2004, un cop el ple s’hagi pronunciat sobre el compte general de l’exercici, aprovant-lo o rebutjant-lo, el president de la corporació el rendirà a la Sindicatura de Comptes abans del 15 d’octubre.

**QUART. Tramesa a l’Administració de l’Estat**

D’acord amb l’article 15.5 de l’Ordre HAP/2105/2012, d’1 d’octubre, per la que es desenvolupen les obligacions de subministrament d’informació previstes a la Llei orgànica 2/2012, de 27 d’abril, d’estabilitat pressupostària i sostenibilitat financera, els comptes anuals de l’exercici [any] s’hauran de remetre al Ministeri d’Hisenda i Funció Pública, abans del 31 d’octubre de [any+1].

*Document signat electrònicament*